AARHUS V: Klokken 13.32 tikkede en anmeldelse om et mærkværdigt fund ind hos Østjyllands Politi.

Under renoveringen af taget på et supermarked i Kappelvænget i det vestlige Aarhus, var der dukket en håndgranat op. Det oplyser Østjyllands Politi på Twitter.

Stedet blev afspærret, indtil håndgranaten var blevet hentet af ammunitionsrydderne.

- Vi efterforsker omstændighederne og har ikke flere kommentarer, skriver Østjyllands Politi i et tweet.